หนองคาย อากาศเย็นสบายท่องเที่ยวพักผ่อนริมโขงคึกคัก กระตุ้นเศรษฐกิจ ประชาชนเกิดรายได้
ริมฝั่งโขงช่วงเช้าและช่วงเย็นที่จังหวัดหนองคายนับวันคึกคักขึ้นอย่างต่อเนื่อง ที่คึกคักเป็นพิเศษคือ ลานวัฒนธรรมริมฝั่งแม่น้ำโขงภายในเขตเทศบาลเมืองหนองคาย โดยเฉพาะลานวัฒนธรรมหน้าวัดลำดวน ที่มีชาวหนองคายและนักท่องเที่ยวทั้งชาวไทยและชาวต่างประเทศ มาออกกำลังกาย พักผ่อน รับประทานอาหาร ชมบรรยากาศริมโขง ถ่ายรูปที่ระลึกกับพญานาคสองตนพ่นน้ำที่ลานวัฒนธรรมริมฝั่งโขง อีกทั้งยังมีร้านค้า แผงลอย จำหน่ายอาหารหลากหลายชนิดทั้งคาวหวานให้ได้ซื้อรับประทานกัน ท่ามกลางอุณหภูมิริมฝั่งแม่น้ำโขงที่เย็นสบาย 16-17 องศาเซลเซียสสำหรับลานวัฒนธรรมแห่งนี้ จะมีชาวหนองคายและนักท่องเที่ยวทั้งชาวไทยและชาวต่างประเทศ เดินทางมาท่องเที่ยว ออกกำลังกาย พักผ่อน รับประทานอาหาร ชมบรรยากาศริมโขงและถ่ายรูปที่ระลึกกับพญานาคสองตนพ่นน้ำ กันมากขึ้นอย่างต่อเนื่อง โดยเฉพาะในช่วงที่จังหวัดหนองคาย มีอากาศเย็นสบายเช่นในช่วงนี้ ถือเป็นสถานที่ท่องเที่ยวและแลนด์มาร์คที่สำคัญแห่งหนึ่งของจังหวัดหนองคาย  เป็นการกระตุ้นเศรษฐกิจ ประชาชนเกิดรายได้